**תערוכת " מפגשים בנוף- 6 יוצרים"**

**נפתחה הערב בגלריית "אשכול פיס" בנס ציונה**

תערוכת "מפגשים בנוף" נפתחה הערב במעמד ראש עיריית נס ציונה, מר יוסי שבו.

את התערוכה אצרה האמנית לאה טופר. האמנים המציגים בתערוכה: עדנה קלי, שוש נתנאל, רותי יונדלר, דבורה חוס, דליה שקד ויוסי בן מנדה.

**ראש עיריית נס ציונה מר יוסי שבו** הודה ללאה טופר ולאמנים וסיפר כי לעירייה חשוב לחבר את התלמידים המגיעים לאשכול הפיס לתחום התרבות והאמנות על כן קיום תערוכות במקום חשוב בעיניו. "התלמידים שמסתובבים נהנים ומתרשמים מהתערוכה המתקיימת, חשוב לנו מאוד להעניק לתלמידים שלנו הרבה אמנות ותרבות".

שבו התייחס לתערוכה ואמר כי ניתן להבחין שהסגנונות של האמנים שונים אך רואים כי כולם למדו תחת ידיה של מורה אחת".

בתגובה החמיאה לאה טופר לראש העיר על כך שיש לו עין בוחנת טובה לאמנות.

**לאה טופר האוצרת אודות התערוכה מפגשים בנוף:** " הצייר הגרמני לודויג ריכטר בן המאה ה-19 מספר בזיכרונותיו כי פעם הזדמן לטיבולי עם 3 מחבריו, הם נדברו לצייר את אותו נוף מבלי לשנות ולו גם פריט אחד. כל אחד מהם עשה כמיטב כישרונו לבסוף כאשר בחנו את התוצאות נתקבלו ארבע תמונות שונות למרות שלפניהם הייתה פרושה אותה פיסת נוף. מכאן ניתן ללמד שאין ראיה אובייקטיבית וכי תפיסת הצורה והצבע מתחלפת מאדם לאדם. בתערוכה "מפגשים בנוף" חברו יחדיו 6 יוצרים כאשר הצילום משמש בסיס ליצירתם. הצילום משמש כלי לחיפוש אחר חידוש הזיקה לסביבה ול"כיבוש" סביבה חדשה.

התערוכה פתוחה בימים

א'-ה': 08:30-22:00

יום ו' 13:00-08:00